Nigrakapa pluvio

La Nigrakapa pluvio (Charadrius cucullatus) estas eta kaj vigla pluvio, tio estas vadbirdo de la familio de ĥaradriedoj kaj genro Charadrius kiu enhavas multajn aliajn speciojn. Ĝi estas endemio de suda Aŭstralio, en kiu ĝi loĝas en oceanaj strandoj kaj ĉemarbordaj lagunoj.

Taksonomio
La Nigrakapa pluvio estis formale priskribita en 1818 fare de la franca ornitologo Louis Pierre Vieillot laŭ la nuntempa dunoma nomo Charadrius cucullatus. La duvorta nomo Charadrius cucullatus estis iam traktita kiel juna sinonimo de Charadrius rubricollis, Gmelin, 1789, sed en 1998 la usona ornitologo Storrs L. Olson atribuis lektotipon por C. rubricollis kaj faris ĝin juna sinonimo de Tringa lobata, Linnaeus, 1758, nuntempa Ruĝkola falaropo, Phalaropus lobatus. Komence de la 2000-aj jaroj s La Nigrakapa pluvio estis movita el la origina genro Charadrius al la genron Thinornis, kun la Strandopluvio. Studo pere de molekula filogenetiko publikigita en 2015 montris, ke Thinornis estis ene de la genron Charadrius. Tion konfirmis alia studo publikigita en 2022, kaj kiel rezulto la Nigrakapa pluvio estis reenmetita en Charadrius. La specio estas monotipa: oni ne agnoskis subspecion.

Aspekto
La Nigrakapa pluvio estas mezgranda pluvio, fortika, kaj palkolora. Ĝia longo estas 190 ĝis 230 mm kaj ĝia enverguro estas de 230 ĝis 440 mm. Ĝi havas nigrajn kapon kaj gorĝon tre kontrastajn kun blanka nukokolumo. Ĝia ruĝa beko havas nigran pinton. Ĝi havas rimarkindan ruĝan okulringon kaj flavoranĝajn krurojn."Hooded Dotterel". Biodiversity Information Explorer. Alirita la 4an de Junio 2011.  Malsupraj partoj estas blankaj. Maskloj kaj inoj estas similaj. Plenkreskuloj kaj junuloj estas similaj, krom ke la junuloj ne havas la nigrajn kapon kaj kolon, kiuj estas anstataŭe sablobrunaj. "Hooded Plover". Birds in Backyards. Alirita la 4an de Junio 2011. 

Distribuado kaj habitato
Ĝiaj naturaj habitatoj esras nesalakvaj lagoj, nesalakvaj marĉoj, marbordaj salakvaj lagunoj, kaj sablostrandoj. Plej multnombraj populacioj troviĝas en strandoj kun algoj kaj dunoj. Ĝi estas minacata pro habitatoperdo, pro sia malgranda populacio kaj limigita indiĝena teritorio. Ĝi estas nemigranta loĝanto de marborda kaj ĉeborda Okcidenta Aŭstralio, Suda Aŭstralio, Nov-Sud-Kimrio, Viktorio kaj Tasmanio, kaj estas vaganto en Kvinslando.

 Referencoj 


Eksteraj ligiloj

 Minacoj kaj rekuperoj

Kategorio:Ĥaradriedoj
Kategorio:Birdoj de Aŭstralio
Kategorio:Endemismoj ĉe birdoj